L 137/50
MT
Il-Ġurnal Uffiċjali tal-Unjoni Ewropea
25.5.2023
3.2.3.
Proporzjonalità tal-għajnuna
3.2.3.1.
Il - k un d i zzj o nij ie t ġ en e ral i
76.
Biex għajnuna għar-R&Ż&I titqies proporzjonata, l-ammont tagħha jrid ikun limitat għall-minimu meħtieġ biex titwettaq l-attività megħjuna.
3.2.3.1.1.
Intensitajiet massimi tal-għajnuna 77.
Sabiex jiġi żgurat li l-livell ta’ għajnuna jkun proporzjonat mal-fallimenti tas-suq li jkollha l-għan li tindirizza u li jfixklu l-implimentazzjoni tal-attivitajiet ta’ RŻI li jridu jiġu skattati mill-miżura ta’ għajnuna inkwistjoni, l-għajnuna trid tkun stabbilita b’relazzjoni ma’ sett predefinit ta’ spejjeż eliġibbli u tkun limitata għal ċertu proporzjon ta’ dawk l-ispejjeż eliġibbli (“intensità tal-għajnuna”).
L-intensità tal-għajnuna għandha tkun stabbilita għal kull benefiċjarju ta' għajnuna, inkluż f'każ ta' proġett ta' kollaborazzjoni.
78.
Biex jiġu żgurati l-prevedibbiltà u kundizzjonijiet ugwali għal kulħadd, il-Kummissjoni tapplika l-intensitajiet massimi ta’ għajnuna għall-għajnuna għar-RŻI, li huma stabbiliti fuq il-bażi ta’ tliet kriterji: (i) kemm l-għajnuna tkun qrib is-suq, bħala indikatur tal-effetti negattivi mistennija tagħha u l-ħtieġa tagħha, billi jitqies id-dħul potenzjalment ogħla li jista’ jkun mistenni mill-attivitajiet megħjuna; (ii) id-daqs tal-benefiċjarju bħala indikatur tad-diffikultajiet aktar akuti ġeneralment affrontati minn kumpaniji iżgħar biex jiffinanzjaw proġett riskjuż; u (iii) l-intensità ta’ kwalunkwe falliment tas-suq, bħall-esternalitajiet mistennija f’termini ta’ tixrid tal-għarfien.
Għaldaqstant, l-intensitajiet tal-għajnuna jenħtieġ li ġeneralment ikunu inqas għall-attivitajiet relatati mal-iżvilupp u l-innovazzjoni milli għall-attivitajiet relatati mar-riċerka.
Dawn il-kunsiderazzjonijiet japplikaw b’mod simili għall-intensità tal-għajnuna għall-għajnuna għall-ittestjar u l-esperimentazzjoni tal-infrastrutturi, li, skont id-definizzjoni, jipprovdu b’mod predominanti servizzi lil impriżi għal attivitajiet ta’ RŻI eqreb għas-suq.
79.
L-ispejjeż eliġibbli għal kull miżura ta’ għajnuna koperta minn dan il-qafas huma stipulati fl-Anness I. Meta proġett ta’ RŻ jiġbor fih kompiti differenti, kull kompitu eliġibbli jrid jaqa’ fil-kategoriji ta’ riċerka fundamentali, riċerka industrijali jew żvilupp sperimentali (57).
Meta tikklassifika attivitajiet differenti skont il-kategorija rilevanti (58), il-Kummissjoni tirreferi għall-prassi proprja tagħha kif ukoll għal eżempji u spjegazzjonijiet speċifiċi previsti fil-Manwal Frascati tal-OECD (59).
80.
L-ispejjeż eliġibbli tal-RŻI għandhom jiġu appoġġati mill-aktar evidenza dokumentarja disponibbli riċenti li għandha tkun ċara u speċifika.
Spejjeż ġenerali addizzjonali u spejjeż operattivi oħra, inklużi spejjeż ta’ materjali, provvisti u prodotti simili, imġarrba direttament bħala riżultat tal-proġett, jistgħu alternattivament jiġu kkalkulati abbażi ta’ approċċ ta’ kost issimplifikat fil-forma ta’ rata fissa sa 20 %, applikata għall-kostijiet diretti totali eliġibbli tal-proġett RŻ definiti fl-Anness I, il-punti (a) sa (d) u l-punt (g) għall-proġetti RŻ rilevanti għas-saħħa/relatati.
F’dan il-każ, l-ispejjeż tal-proġett RŻ użati għall-kalkolu tal-ispejjeż indiretti għandhom jiġu stabbiliti abbażi tal-prattiki normali tal-kontabbiltà u għandhom jinkludu biss l-ispejjeż eliġibbli tal-proġett tar-RŻ elenkati fl-Anness I, il-punti (a) sa (d) u l-punt (g) għall-proġetti RŻ rilevanti għassaħħa/relatati.
Għal poġetti kofinanzjati mill-programm Orizzont Ewropa, l-Istati Membri jistgħu jużaw il-metodoloġija ssimplifikata tal-kostijiet ta’ Orizzont Ewropa biex jikkalkulaw il-kostijiet indiretti tal-proġetti tar-RŻ.
81.
L-intensitajiet massimi tal-għajnuna ġeneralment applikabbli għall-mżuri kollha ta’ RŻI huma stabbiliti fl-Anness II (60).
Sakemm ma jkunx speċifikat mod ieħor fil-Qafas, l-intensitajiet kollha tal-għajnuna applikabbli għall-miżuri ta’ RŻI skont ir-Regolament għal Eżenzjoni Ġenerali Sħiħa se jiggwidaw il-valutazzjoni talKummissjoni tal-kategoriji ta’ miżuri notifikabbli.
(57) Din il-kwalifika mhux bilfors trid issegwi approċċ kronoloġiku, li jimxi b’sekwenza maż-żmien, mir-riċerka fundamentali għallattivitajiet li huma eqreb għas-suq.
Għaldaqstant, xejn ma jżomm lill-Kummissjoni milli tikklassifika kompitu li jitwettaq fi stadju aktar tard ta’ proġett bħala riċerka industrijali, waqt li ssib li attività mwettqa fi stadju aktar bikri tikkostitwixxi żvilupp sperimentali jew li ma għandha x’taqsam xejn mar-riċerka.
(58) Għal skopijiet prattiċi, u sakemm ma jintweriex li jenħtieġ li tintuża skala differenti f’każijiet individwali, il-kategoriji differenti ta’ RŻ jistgħu wkoll jitqiesu li jikkorrispondu għal-Livelli ta’ Tħejjija Teknoloġika 1 (riċerka fundamentali), 2-4 (riċerka industrijali) u 5-8 (żvilupp sperimentali) — ara l-Komunikazzjoni mill-Kummissjoni, “Strateġija Ewropea għat-Teknoloġiji Ewlenin ta’ Appoġġ — Pont għat-tkabbir u l-impjiegi”, COM(2012) 341 final, 26.6.2012.
(59) Il-Manwal ta’ Frascati tal-OECD 2015, OECD: Guidelines for Collecting and Reporting Data on Research and Experimental Development, kif emendati jew sostitwiti.
(60) Mingħajr preġudizzju għal dispożizzjonijiet speċifiċi li japplikaw għal għajnuna għar-riċerka u l-iżvilupp fis-setturi tal-agrikoltura u tas-sajd, kif stipulat f’Regolament ta’ eżenzjoni ta’ kategorija.